ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-0282/98 υποβολή: Mark Watts (PSE) προς την Επιτροπή (17 Φεβρουαρίου 1998)

Θέμα: Συμμόρφωση με την οδηγία 95/21/ΕΚ σχετικά με τον έλεγχο του κράτους του λιμένα

Πόσοι επιθεωρητές που διαθέτουν τα απαραίτητα προσόντα είναι αρμόδιοι σε κάθε κράτος μέλος να διασφαλίσουν ότι υπάρχει συμμόρφωση προς την οδηγία 95/21/ΕΚ ((ΕΕ L 157 της 07.07.1995, σελ. 1. )) σχετικά με τον έλεγχο του κράτους του λιμένα;

Κοινή απάντηση του κ. Kinnock εξ ονόματος της Επιτροπής στις γραπτές ερωτήσεις E-0281/98 και E-0282/98 (30 Μαρτίου 1998)

Ο αριθμός των απαγορεύσεων απόπλου ανά κράτος μέλος από την ημερομηνία εφαρμογής της οδηγίας 95/21/EΚ του Συμβουλίου της 19ης Ιουνίου 1995 για την επιβολή, σχετικά με την ναυσιπλοΐα που συνεπάγεται χρήση κοινοτικών λιμένων ή διέλευση από ύδατα υπό την δικαιοδοσία κράτους μέλους, των διεθνών προτύπων για την ασφάλεια των πλοίων, την πρόληψη της ρύπανσης και των συνθηκών διαβίωσης και εργασίας επί των πλοίων (έλεγχος του κράτους του λιμένα) (1η Ιουλίου 1996 έως 31 Δεκεμβρίου 1997) είναι ο ακόλουθος:

>TABLE>

Οι διαθέσιμες στατιστικές από τη Γραμματεία της Κοινής Δήλωσης Προθέσεων των Παρισίων για τον έλεγχο των πλοίων από το κράτος του λιμένα καλύπτει το σύνολο του 1996 και του 1997 και περιλαμβάνει ορισμένα μη κοινοτικά μέλη. Ωστόσο, από τα διαθέσιμα στοιχεία, τα συνοπτικά δεδομένα των απαγορεύσεων απόπλου ανά τύπο πλοίου αναφέρονται ως επί τοις εκατό ποσοστό, ως ακολούθως:

>TABLE>

Σύμφωνα με το άρθρο 17 της οδηγίας 95/21/EΚ, τα κράτη μέλη διαβίβασαν τις ακόλουθες πληροφορίες για τον αριθμό των επιθεωρητών του κράτους ελιμενισμού (ισοδύναμο πλήρους απασχολήσεως) που εργάζονταν για λογαριασμό τους αμέσως μετά την θέση της οδηγίας σε ισχύ:

>TABLE>

Η επόμενη ενημέρωση προβλέπεται για την 1η Οκτωβρίου 1998.
ΓΡΑΠΤΗ ΕΡΩΤΗΣΗ E-0813/98 υποβολή: Glyn Ford (PSE) προς την Επιτροπή (26 Μαρτίου 1998)

Θέμα: Επιτροπή Παρακολούθησης Προγραμμάτων της Βορειοδυτικής Αγγλίας

Γνωρίζει η Επιτροπή πως η Επιτροπή Παρακολούθησης Προγραμμάτων της Βορειοδυτικής Αγγλίας αποφάσισε στις 15 Δεκεμβρίου να επιδοτήσει με £8,1 εκατομμύρια το σχέδιο δημιουργίας ενός Αυτοκρατορικού Πολεμικού Μουσείου στο Βορρά, σχέδιο που είχε ήδη αποκλεισθεί από τις επιχορηγήσεις Heritage Lottery, και να επιφυλαχθεί για το Σχέδιο Μουσείων του Μάντσεστερ, που απαιτεί £7.6 εκ. ώστε να κατοχυρωθεί μία ήδη αποφασισμένη δωρεά £36 εκ. από το Heritage Lottery Fund;

Όσο αξιόλογο κι αν είναι το σχέδιο δημιουργίας ενός Αυτοκρατορικού Πολεμικού Μουσείου στο Βορρά, δυστυχώς δεν έχει πλέον καμία ελπίδα επιχορήγησης, και θέτει σε κίνδυνο ένα σχέδιο συνολικής αξίας £51 εκ. και 135 καινούριων θέσεων εργασίας- 328 εμμέσως- εξαιτίας της αβεβαιότητας που συνεπάγεται.

Θα ζητήσει η Επιτροπή από την επιτροπή του σχετικού προγράμματος να αιτιολογήσει την απόφασή της;

Απάντηση της κ. Wulf-Mathies εξ ονόματος της Επιτροπής (14 Απριλίου 1998)

Κατά τη συνεδρίαση της 15ης Δεκεμβρίου 1997, η Επιτροπή Παρακολούθησης Προγραμμάτων, τα οποία υπόκεινται στον Στόχο 2, της Βορειοδυτικής Αγγλίας (Greater Manchester, Lancashire και Cheshire) εξέτασε τέσσερις αιτήσεις χορήγησης ενισχύσεων από το Ευρωπαϊκό Ταμείο Περιφερειακής Ανάπτυξης (ΕΤΠΑ), οι οποίες συντάχθηκαν στο πλαίσιο του μέτρου 19 του Ενιαίου Εγγράφου Προγραμματισμού (ΕΕΠ) με τίτλο «Στρατηγικές επενδύσεις στον τομέα του τουρισμού». Το συνολικό, υπό αναζήτηση, ποσό ανερχόταν σε περίπου 36 δισ. ECU, αντί των 19 δισ. ECU που διέθετε το ΕΤΠΑ για την υλοποίηση του εν λόγω μέτρου.

Η αξιολόγηση των έργων έγινε, σύμφωνα με τα κριτήρια επιλογής που καθόρισε η Επιτροπή Παρακολούθησης, πριν την έναρξη του προγράμματος, όπου λαμβάνονται υπόψη παράγοντες όπως η οικονομική αξία του έργου, ήτοι οι δυνατότητες προσέλκυσης νέων επισκεπτών στην υπό εξέταση περιοχή και δημιουργίας νέων θέσεων εργασίας. Η Επιτροπή Παρακολούθησης ενέκρινε τη χορήγηση ενισχύσεων σε δύο έργα: το Xanadu και το Αυτοκρατορικό Πολεμικό Μουσείο. Αιτιολόγησε την απόφασή της λέγοντας ότι τα εν λόγω έργα ήταν τα πλέον ενδεδειγμένα για να εκπληρώσουν τους στόχους που καθορίζονταν στο ΕΕΠ. Εντός ενός εξαμήνου, τα ανωτέρω δύο έργα όφειλαν να επιδείξουν την αποδοτικότητά τους καθ'όλη τη διάρκεια ζωής του προγράμματος. Μετά το πέρας της προαναφερόμενης χρονικής προθεσμίας, η Επιτροπή Παρακολούθησης είτε θα επικυρώσει την έγκριση των εν λόγω έργων ή θα εξετάσει δύο άλλα έργα - πολιτιστική συνοικία της Union Street και μουσεία του Μάντσεστερ - τα οποία έχουν τοποθετηθεί σε λίστα αναμονής.
ΓΡΑΠΤΗ ΕΡΩΤΗΣΗ P-1525/98 υποβολή: Bertel Haarder (ELDR) προς το Συμβούλιο (11 Μαΐου 1998)

Θέμα: Κανονισμός υπηρεσιακής κατάστασης των υπαλλήλων των Ευρωπαοκών Κοινοτήτων

Λαμβάνοντας υπόψη τις επικρίσεις που διατυπώνονται για την Ένωση σε πολλά κράτη μέλη, καθώς και την εν εξελίξει μεταρρύθμιση του κανονισμού υπηρεσιακής κατάστασης των υπαλλήλων της ΕΕ, προτίθεται η Επιτροπή να αναλάβει πρωτοβουλία τροποποίησης του κανονισμού αυτού, εις τρόπον ώστε οι υπάλληλοι της ΕΕ, ανεξαρτήτως κατηγορίας, που τοποθετούνται στα γραφεία πληροφοριών της Επιτροπής και του Ευρωπαϊκού Κοινοβουλίου της χώρας τους να απασχολούνται με τοπικές συμβάσεις καθ' όλην την περίοδο εργασίας τους εκεί;

Απάντηση (13/14 Ιουλίου 1998)

Το Συμβούλιο υπενθυμίζει στον αξιότιμο βουλευτή ότι, σύμφωνα με το άρθρο 24 της συνθήκης περί ιδρύσεως ενιαίου Συμβουλίου και ενιαίας Επιτροπής των Ευρωπαϊκών Κοινοτήτων, ο κανονισμός υπηρεσιακής κατάστασης των υπαλλήλων των Ευρωπαϊκών Κοινοτήτων εκδίδεται από το Συμβούλιο με ειδική πλειοψηφία, προτάσει της Επιτροπής και κατόπιν διαβουλεύσεως με τα άλλα ενδιαφερόμενα όργανα.

Εως σήμερα, δεν έχει υποβληθεί στο Συμβούλιο καμία πρόταση της Επιτροπής σχετικά με τη θέσπιση στον κανονισμό ειδικών διατάξεων για τους υπαλλήλους που είναι τοποθετημένοι στα γραφεία πληροφοριών της Επιτροπής και του Ευρωπαϊκού Κοινοβουλίου.
ΓΡΑΠΤΗ ΕΡΩΤΗΣΗ E-0560/98 υποβολή: Jesϊs Cabezσn Alonso (PSE) προς την Επιτροπή (4 Μαρτίου 1998)

Θέμα: Μεταφορά της κοινωνικής νομοθεσίας της Κοινότητας στο εθνικό δίκαιο

Ποιά κράτη μέλη δεν έχουν μεταφέρει στο εθνικό τους δίκαιο την κοινωνική νομοθεσία της Κοινότητας επί των εξής θεμάτων:

- προστασία των νέων στην εργασία,

- ευρωπαϊκό συμβούλιο επιχείρησης

- ρύθμιση του χρόνου εργασίας,

- ισότητα ανδρών και γυναικών στα καθεστώτα Κοινωνικής Ασφάλισης για επαγγελματίες;

Απάντηση του κ. Flynn εξ ονόματος της Επιτροπής (2 Απριλίου 1998)

Η Επιτροπή επιθυμεί να διευκρινίσει στον κ. βουλευτή ότι τα αναγκαία μέτρα για την εφαρμογή της οδηγίας 94/33/ΕΚ σχετικά με την προστασία των νέων στην εργασία ((ΕΕ L 216 της 20.8.1994 )) δεν έχουν ακόμη ληφθεί στη Γαλλία, την Ιταλία, το Λουξεμβούργο ενώ έχουν ληφθεί εν μέρει στο Ηνωμένο Βασίλειο.

Όσον αφορά την οδηγία 94/45/ΕΚ του Συμβουλίου της 22ας Σεπτεμβρίου 1994, για τη θέσπιση μιας ευρωπαϊκής επιτροπής επιχείρησης ή μιας διαδικασίας σε επιχειρήσεις και ομίλους επιχειρήσεων κοινοτικής κλίμακας με σκοπό να ενημερώνονται οι εργαζόμενοι και να ζητείται η γνώμη τους ((ΕΕ L 254 της 30.9.1994 )), αυτή δεν έχει ακόμα μεταφερθεί στο Λουξεμβούργο και στην Πορτογαλία.

Η Ελλάδα, η Γαλλία, το Λουξεμβούργο, η Πορτογαλία και το Ηνωμένο Βασίλειο δεν έχουν μεταφέρει στις αντίστοιχες εθνικές νομοθεσίες τους την οδηγία 93/104/ΕΚ του Συμβουλίου, της 23ης Νοεμβρίου 1993, σχετικά με ορισμένα στοιχεία της οργάνωσης του χρόνου εργασίας ((ΕΕ L 307 της 13.12.1993 )).

Τέλος, τα εθνικά μέτρα για τη μεταφορά της οδηγίας 96/97/ΕΚ ((ΕΕ L 46 της 17.2.1997 )) που τροποποιεί την οδηγία 86/378/ΕΟΚ για τη εφαρμογή της αρχής της ίσης μεταχείρισης ανδρών και γυναικών στα επαγγελματικά συστήματα κοινωνικής ασφάλισης ((ΕΕ L 225 της 12.8.1986 )) δεν έχουν ανακοινωθεί επίσημα από το Βέλγιο, τη Γερμανία, την Ελλάδα, την Ισπανία, τη Γαλλία, την Ιταλία, το Λουξεμβούργο και τις Κάτω Χώρες.
ΓΡΑΠΤΗ ΕΡΩΤΗΣΗ E-0557/98 υποβολή: Phillip Whitehead (PSE) προς την Επιτροπή (4 Μαρτίου 1998)

Θέμα: Σταθμοί Τηλεπικοινωνιών

Λόγω της παρατηρούμενης ανησυχίας σχετικά με τις επιπτώσεις που έχουν στη δημόσια υγεία οι εξοπλισμοί τηλεπικοινωνιών μπορεί η Επιτροπή να με πληροφορήσει εάν έχει ολοκληρώσει κάποια μελέτη για την εκτίμηση των επιπτώσεων της ανέγερσης τηλεπικοινωνιακών εγκαταστάσεων πλησίον κατοικημένων περιοχών;

Μπορεί η Επιτροπή να βεβαιώσει εάν κάποιο από τα κράτη μέλη έχει θέσει περιορισμούς όσον αφορά τις θέσεις των τηλεπικοινωνιακών εγκαταστάσεων ή το ύψος των τηλεπικοινωνιακών πυλώνων;

Απάντηση του κ. Flynn εξ ονόματος της Επιτροπής (3 Απριλίου 1998)

Η Επιτροπή έχει καλέσει μια ομάδα διαπρεπών ειδικών να ερευνήσει τυχόν δυσμενείς επιπτώσεις από τις ραδιοσυχνότητες στην υγεία. Η ομάδα μελέτησε τις υπάρχουσες έρευνες, εντόπισε κενά για τα οποία πρέπει να διενεργηθούν συντονισμένες μελέτες προκειμένου να αποκτηθούν καλύτερα δεδομένα και πρότεινε τομείς έρευνας στους οποίους υπάρχει ακόμα έλλειψη δεδομένων. Η έκθεση των ειδικών μπορεί να βρεθεί στον κόμβο www.ispo.cec.be/infosoc/telecompolicy/en.

Οι συστάσεις των ειδικών για μελλοντικές εργασίες έχουν ληφθεί υπόψη στις προτάσεις για το πέμπτο πρόγραμμα πλαίσιο έρευνας και τεχνολογικής ανάπτυξης (ΕΤΑ).

Σε ό,τι αφορά τις ανησυχίες για τους τηλεπικοινωνιακούς σταθμούς βάσης, το αξιότιμο μέλος παραπέμπεται επίσης στις απαντήσεις που έδωσε η Επιτροπή στις γραπτές ερωτήσεις Ε-737/96 του κ.Malone ((EE C 217, 26.7.1996. )), E-2304 του κ. Needle ((ΕΕ C 385, 19.12.1996. )) και Ε-1593/97 ((EE C 391, 23.12.1997. )) του κ. Waddington.

ΗΕπιτροπή δεν έχει συγκεκριμένες πληροφορίες για τους περιορισμούς που επιβάλουν τα κράτη μέλη ως προς τη θέση ή το ύψος των τηλεπικοινωνιακών εγκαταστάσεων.
ΓΡΑΠΤΗ ΕΡΩΤΗΣΗ E-0498/98 υποβολή: Riitta Myller (PSE) προς την Επιτροπή (2 Μαρτίου 1998)

Θέμα: Υλοποίηση των αναπτυξιακών προγραμμάτων της ΕΕ.

Κατά τη λήψη αποφάσεων σχετικά με τα προγράμματα αναπτυξιακής βοήθειας της Ευρωπαϊκής Ένωσης πρέπει, στο εξής, να λαμβάνονται περισσότερο υπόψη οι προτεραιότητες και οι ανάγκες των δικαιούχων χωρών. Στην αποκαλούμενη Διαδικασία ΕΤΑ εκπροσωπούνται τόσο η Επιτροπή όσο και τα κράτη μέλη της ΕΕ, αλλά οι χώρες για τις οποίες προορίζονται τα προγράμματα πολλές φορές στερούνται ακόμη και της δυνατότητας να εκφράσουν τις απόψεις τους. Εν τούτοις, στις νέες, αναφερόμενες στην λειτουργία, οδηγίες για τα προγράμματα η ευθύνη για την εφαρμογή των προγραμμάτων ανατίθεται στις κυβερνήσεις των δικαιούχων χωρών. Η αρχή αυτή είναι απόλυτα ορθή, αλλά μη δυναμένη να εφαρμοσθεί παρά μόνον εάν η επιλογή των αναπτυξιακών προγραμμάτων γίνει με γνώμονα τις ανάγκες και τις προτεραιότητες των δικαιούχων χωρών.

Προκειμένου να διασφαλισθεί ότι οι προτεραιότητες και οι ανάγκες των δικαιούχων χωρών θα λαμβάνονται υπόψη κατά την λήψη αποφάσεων για τα διάφορα προγράμματα θα ήθελα να πληροφορηθώ από το αρμόδιο μέλος της Επιτροπής εάν θα ήταν δυνατόν να ανατεθεί η ευθύνη για την έγκριση των διαφόρων προγραμμάτων στο πλαίσιο της Διαδικασίας ΕΤΑ π.χ. σε συγκροτούμενα από εκπροσώπους των κρατών μελών και της Επιτροπής σώματα τα οποία θα λειτουργούν στις δικαιούχους χώρες;

Απάντηση του κ. Pinheiro εξ ονόματος της Επιτροπής (15 Απριλίου 1998)

Οι διατάξεις της 4ης σύμβασης της Λομέ (αρχές και κατευθυντήριες γραμμές που διατυπώνονται στα άρθρα 221 και 222, και οι διαδικασίες υλοποίησης που καθορίζονται στα άρθρα 285 έως 289) καθορίζουν σαφώς τον κεντρικό ρόλο των κρατών της Αφρικής, της Καραϊβικής και του Ειρηνικού (ΑΚΕ) που είναι οι δικαιούχοι της κοινοτικής βοήθειας, κατά τη διαδικασία λήψης αποφάσεων όσον αφορά την εφαρμογή του Ευρωπαϊκού Ταμείου Ανάπτυξης (ΕΤΑ).

Οι διατάξεις αυτές καθιστούν δυνατό να λαμβάνονται πλήρως υπόψη οι προτεραιότητες και οι ανάγκες των δικαιούχων χωρών κατά την επιλογή των χρηματοδοτούμενων έργων και προγραμμάτων.

Συνεπώς, ο προσδιορισμός και η προετοιμασία των σχεδίων γίνονται με ευθύνη των κρατών ΑΚΕ (άρθρο 285).

Η εξέταση των σχεδίων αναλαμβάνεται από κοινού από το ενδιαφερόμενο κράτος ΑΚΕ και την Κοινότητα, η οποία εκπροσωπείται επιτόπου από τον επικεφαλής της αντιπροσωπείας της Επιτροπής (άρθρο 287).

Η πρόταση χρηματοδότησης καταρτίζεται από τον επικεφαλής της αντιπροσωπείας, σε στενή συνεργασία με το κράτος ΑΚΕ και οριστικοποιείται από την Επιτροπή. Το κράτος ΑΚΕ λαμβάνει αντίγραφο της πρότασης και έχει τη δυνατότητα να ζητήσει τροποποιήσεις (άρθρο 288).

Σε περίπτωση που η πρόταση χρηματοδότησης απορριφθεί από την Κοινότητα, το κράτος ΑΚΕ μπορεί να ζητήσει είτε να θιγεί το θέμα στο πλαίσιο της επιτροπής συνεργασίας ΑΚΕ-ΕΟΚ για τη χρηματοδότηση της ανάπτυξης είτε να τύχει ακρόασης από το κοινοτικό όργανο λήψης απόφασης (άρθρο 289).
ΓΡΑΠΤΗ ΕΡΩΤΗΣΗ E-0627/98 υποβολή: Christian Cabrol (UPE) προς το Συμβούλιο (16 Μαρτίου 1998)

Θέμα: Πρόληψη των οικιακών πυρκαγιών

Στη Γαλλία και μόνο, κάθε δύο λεπτά εκδηλώνεται πυρκαγιά σε μια κατοικία. Στην ίδια χώρα, σημειώνονται κατ' έτος 250.000 οικιακές πυρκαγιές, για τις 77.000 εκ των οποίων απαιτείται η επέμβαση της πυροσβεστικής. 90% των θανάτων εξ αιτίας της φωτιάς καταλογίζονται στις οικιακές πυρκαγιές και η φωτιά αποτελεί τη δεύτερη αιτία θανάτου εξ ατυχήματος παιδιών κάτω των 5 ετών. Το 70% των οικιακών πυρκαγιών συμβαίνουν μεταξύ 10ης νυκτερινής και 6ης πρωινής και, σύμφωνα με πρόσφατη έρευνα, το 88% των γάλλων θεωρεί ότι «θα ήταν μια καλή ιδέα» να υπάρχουν σε όλα τα σπίτια πυροανιχνευτές. Ωστόσο, μόνο το 2% των γαλλικών κατοικιών είναι εξοπλισμένο με πυροανιχνευτή.

Το Συμβούλιο:

1. Διαθέτει αξιόπιστα στοιχεία που να καλύπτουν το σύνολο των χωρών της Ευρωπαϊκής Ένωσης σχετικά με τα ατυχήματα που προξενούν οι οικιακές πυρκαγιές, τις περιστάσεις υπό τις οποίες εκδηλώνονται, την προέλευση, τα θύματα και το κοινωνικό κόστος; Έχει ήδη προβεί σε εξέταση των στοιχείων αυτών ανά χώρα που θα επέτρεπε τη σύγκριση των αποτελεσμάτων των διαφορετικών εθνικών νομοθεσιών που εφαρμόζονται για την πρόληψη των ατυχημάτων αυτών;

2. Δεν θεωρεί χρήσιμο, ίσως και απαραίτητο, να γίνει εις βάθος προβληματισμός, σε επίπεδο Ένωσης, και είναι διατεθειμένο, εάν τούτο αποδειχθεί αναγκαίο μετά το πέρας της μελέτης, να προτείνει την κατάλληλη νομοθεσία για την πρόληψη των οικιακών πυρκαγιών με τα ανθρώπινα δράματα και το πολύ σημαντικό κοινωνικό κόστος, λόγω της ανάγκης περιθάλψεως των θυμάτων και αποζημίωσης των κατεστραμμένων περιουσιών που συνεπάγονται, επιβάλλοντας π.χ., όπως συμβαίνει σε άλλες περιοχές του κόσμου, την εγκατάσταση πυροανιχνευτών σε όλες τις κατοικίες;

Απάντηση (13/14 Ιουλίου 1998)

To Συμβούλιο δεν διαθέτει λεπτομερή στοιχεία σχετικά με το σύνολο των χωρών της 'Ενωσης όσον αφορά τα ατυχήματα που προκαλούνται από οικιακές πυρκαγιές.

Το Συμβούλιο δεν αμφιβάλλει ότι πρέπει να δοθεί ιδιαίτερη προσοχή σε αυτόν τον τύπο κινδύνου αλλά, μέχρι στιγμής, δεν έχει λάβει καμμία συγκεκριμένη πρόταση της Επιτροπής. Ωστόσο, υπενθυμίζει στον αξιότιμο βουλευτή ότι:

- η πρόταση απόφασης για τη θέσπιση γενικού πλαισίου των κοινοτικών δραστηριοτήτων υπέρ του καταναλωτή περιλαμβάνει ένα ειδικό σκέλος υγείας και ασφάλειας των καταναλωτών που περιλαμβάνει μέρος του κοινοτικού συστήματος εποπτείας των οικιακών ατυχημάτων και των ατυχημάτων κατά τις δραστηριότητες αναψυχής (EHLASS),

- η Επιτροπή, στην τροποποιημένη της πρόταση απόφασης σχετικά με πρόγραμμα πρόληψης των ατυχημάτων, περιλαμβάνει την προσέγγιση την οποία επέλεξε το Ευρωπαϊκό Κοινοβούλιο στη γνώμη του προκειμένου να ενσωματωθεί το EHLASS στο πρόγραμμα αυτό.

Το Συμβούλιο εξετάζει τις δύο προτάσεις.
ΓΡΑΠΤΗ ΕΡΩΤΗΣΗ E-0761/98 υποβολή: Hiltrud Breyer (V) προς την Επιτροπή (18 Μαρτίου 1998)

Θέμα: Εισαγωγή και επανεπεξεργασία γάλακτος και γαλακτοκομικών προοόντων από περιοχές με υψηλή ραδιενέργεια της Ανατολικής Ευρώπης

1. Πόσοι τόνοι γάλακτος και γαλακτοκομικών προϊόντων έχουν εισαχθεί από το 1992 στην Ευρωπαϊκή Ένωση από επιβαρημένες περιοχές της Ανατολικής Ευρώπης, και ιδιαίτερα από τη Λευκορωσία; Γνωρίζει η Επιτροπή τα γαλακτοκομεία προέλευσης και τις εκμεταλλεύσεις προορισμού; Εάν ναι, για ποια πρόκειται;

2. Με ποια κριτήρια επιτρέπει η Επιτροπή την εισαγωγή γάλακτος και γαλακτοκομικών προϊόντων; Ποιοι εισαγωγείς έχουν λάβει σχετική άδεια από την Επιτροπή;

3. Γνωρίζει η Επιτροπή το λόγο της εισαγωγής και το είδος της επανεπεξεργασίας;

4. Μπορεί η Επιτροπή να εγγυηθεί ότι τα εν λόγω προϊόντα δεν θα χρησιμοποιηθούν σε παιδικές τροφές;

5. Ποια μέτρα έλαβε η Επιτροπή για να εξασφαλίζεται ο έλεγχος σύμφωνα με την οδηγία του Συμβουλίου 737/90 ((ΕΕ L 82 της 29.3.1990, σελ. 1 )) και την οδηγία της Επιτροπής 3034/94 ((ΕΕ L 321 της 14.12.1994, σελ. 25 )); Πόσοι έλεγχοι έχουν ήδη διεξαχθεί και σε ποια αποτελέσματα κατέληξαν;

6. Σε ποιο ύψος ανέρχονται οι τελωνειακές ατέλειες και οι επιδοτήσεις που ενέκρινε η Επιτροπή για το γάλα και τα γαλακτοκομικά προϊόντα από επιβαρημένες περιοχές; Ποιοι είναι οι δικαιούχοι;

Απάντηση της κας Bjerregaard εξ ονόματος της Επιτροπής (24 Απριλίου 1998)

Λόγω της έκτασης της απάντησης, η Επιτροπή τη διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Οργάνου αυτού.
ΓΡΑΠΤΗ ΕΡΩΤΗΣΗ P-0890/98 υποβολή: Patricia McKenna (V) προς την Επιτροπή (11 Μαρτίου 1998)

Θέμα: Άρνηση των ιρλανδικών αερογραμμών Ryanair να αναγνωρίσουν τις συνδικαλιστικές οργανώσεις

Η ιρλανδική αεροπορική εταιρία Ryanair έχει εμπλακεί σε συνεχιζόμενη έριδα με τους φορτωτές και εκφορτωτές των αποσκευών στις πτήσεις της. Η έρις ξεκινά από την άρνηση της εταιρίας να αναγνωρίσει ή να διαπραγματευτεί με την εταιρία η οποία εκπροσωπεί τους εργαζόμενους αυτούς. Η εταιρία αρνήθηκε επίσης να υποβληθεί στη συνήθη διαδικασία επίλυσης των συνδικαλιστικών διαφορών δεδομένου ότι δεν πρόκειται να συμμετάσχει σε καμία διαδικασία διαιτησίας που έχει ξεκινήσει το ιρλανδικό εργατικό δικαστήριο.

Η διοίκηση της Ryanair υπήρξε σημαντικός καρπωτής της ελευθέρωσης των αεροπορικών μεταφορών στην ΕΕ.

Έχοντας υπόψη τα Άρθρα 11-13 του Ευρωπαϊκού Κοινωνικού Χάρτη, που αφορούν τα δικαιώματα των εργαζομένων στην ελευθερία του συνεταιρίζεσθαι και στις συλλογικές διαπραγματεύσεις, σκοπεύει η Επιτροπή να διερευνήσει τα θέματα που άπτονται της έριδας της Ryanair και να συντάξει σχετική έκθεση; Τί άλλα μέτρα προτίθεται να λάβει εν προκειμένω;

Πότε θα δημοσιεύσει η Επιτροπή την έκθεση αξιολόγησης που έχει υποσχεθεί σχετικά με τον κοινωνικό αντίκτυπο της ελευθέρωσης των αεροπορικών μεταφορών;

Έχει η Επιτροπή προτάσεις να υποβάλει σχετικά με το πώς μπορούν να προστατευθούν τα δικαιώματα των εργαζομένων στην ελευθερία του συνεταιρίζεσθαι και στις συλλογικές συμβάσεις σε περιπτώσεις όπου οι εταιρίες προσπαθούν να τα αγνοήσουν;

Απάντηση του κ. Flynn εξ ονόματος της Επιτροπής (23 Απριλίου 1998)

Επί του παρόντος, η Επιτροπή εξετάξει διεξοδικά το πρόβλημα που έθεσε το Αξιότιμο Μέλος του Κοινοβουλίου και δε θα παραλείψει να τον ενημερώσει σχετικά το ταχύτερο δυνατό,
ΓΡΑΠΤΗ ΕΡΩΤΗΣΗ E-0976/98 υποβολή: Armelle Guinebertiθre (UPE) προς την Επιτροπή (30 Μαρτίου 1998)

Θέμα: Νομιμότητα ως προς το ευρωπαοκό δίκαιο ανταγωνισμού της κρατήσεως ενός τετάρτου των συμβάσεων του δημοσίου και των αρχών τοπικής αυτοδιοικήσεως στη Γαλλία το οποίο ανατίθεται στους εργατικούς συνεταιρισμούς παραγωγής (SCOP)

Το γαλλικό θετό δίκαιο συμβάσεων του δημοσίου αναγνωρίζει την ύπαρξη συγκεκριμένου τμήματος προς όφελος των εργατικών συνεταιρισμών παραγωγής (SCOP).

Ούτως για τις συμβάσεις του δημοσίου και των αρχών τοπικής αυτοδιοικήσεως (άρθρο 62 και επόμενα και άρθρο 260 και επόμενα του πλαισίου που διέπει τις συμβάσεις του δημοσίου) παρέχεται προνόμιο στις εταιρείες SCOP υπό μορφήν προτιμησιακού δικαιώματος με αυτόματη κράτηση παρτίδας που αντιστοιχεί στο 1/4 της συγκεκριμένης συμβάσεως.

Μολονότι η γαλλική νομοθεσία μένει ανοικτή στις ευρωπαϊκές επιχειρήσεις, και επομένως εταιρείες SCOP των κρατών της Ευρωπαϊκής Ενώσεως μπορούν να υποβάλουν προσφαρά για τις συμβάσεις, δύναται να δεχθεί κανείς ότι ένα κράτος κρατεί κατ' αρχήν 25% μιας συμβάσεως για επιχειρήσεις ιδιαίτερης νομικής υποστάσεως; Με άλλους λόγους, δεδομένου ότι στο εν λόγω κράτος το σύνολο της αγοράς δεν υπόκειται στους ιδίους όρους, δεν τίθεται εν αμφιβόλω ο ανταγωνισμός μεταξύ όλων των επιχειρήσεων εντός της ΕΕ;

Απάντηση του κ. Monti εξ ονόματος της Επιτροπής (5 Ιουνίου 1998)

Επί του παρόντος, η Επιτροπή εξετάζει διεξοδικά το πρόβλημα που έθεσε το Αξιότιμος Μέλος του Κοινοβουλίου και δε θα παραλείψει να την ενημερώσει σχετικά το ταχύτερο δυνατό.
ΓΡΑΠΤΗ ΕΡΩΤΗΣΗ E-0552/98 υποβολή: Alexandros Alavanos (GUE/NGL) προς την Επιτροπή (4 Μαρτίου 1998)

Θέμα: Περιφερειακό Επιχειρησιακό Πρόγραμμα Αττικής-Υποπρόγραμμα 3 Μέτρο 1.

Στο Περιφερειακό Επιχειρησιακό Πρόγραμμα Αττικής στο μέτρο 1 του υποπρογράμματος 3 έχουν προγραμματισθεί κατασκευές και εξοπλισμοί εργαστηρίων ΑΕΙ και ΤΕΙ και κατασκευή 21 σχολείων Β'βάθμιας εκπαίδευσης. Σύμφωνα με το χρονοδιάγραμμα θα έπρεπε να είχαν απορροφηθεί, ως δημόσια δαπάνη, 66810 εκατομμύρια Ecu μέχρι το 1997.

1. Ποια είναι η πορεία του φυσικού αντικειμένου;

2. Πόσα σχολεία Β'βάθμιας εκπαίδευσης έχουν κατασκευασθεί και πόσα κατασκευάζονται;

3. Εάν υπάρχουν καθυστερήσεις πού εντοπίζονται, και ποιες είναι οι κυριότερες αιτίες τους;

4. Υπήρξαν αλλαγές κατά τη διάρκεια της αναθεώρησης του ΚΠΣ; Σε τι ποσοστό του προϋπολογισμού;

5. Τι απορροφήσεις υπάρχουν μέχρι 31.12.1997;

Απάντηση της κας Wulf-Mathies εξ ονόματος της Επιτροπής (24 Απριλίου 1998)

Σύμφωνα με τους χρηματοδοτικούς πίνακες όπως τροποποιήθηκαν στις 21 Οκτωβρίου 1997, η δημόσια δαπάνη του μέτρου 3.1 του επιχειρησιακού προγράμματος «Αττική» (διδασκαλία) το οποίο έχει προγραμματιστεί έως το 1997,ανέρχεται σε 55,16 εκατ. ECU.

Κατά την τελευταία σύνοδο της επιτροπής παρακολούθησης του κοινοτικού πλαισίου στήριξης (ΚΠΣ), η οποία συνήλθε στις 31 Οκτωβρίου 1997, δεν υφίστανται τροποποιήσεις οι οποίες να αφορούν τα περιφερειακά προγράμματα.

Όσον αφορά τις τεχνικές λεπτομέρειες τις σχετικές με τα έργα, την κατάσταση προόδου των και τις αίτιες ενδεχομένων καθυστερήσεων καθώς και τον αριθμό εγκαταστάσεων δευτεροβάθμιας διδασκαλίας που έχει προγραμματιστεί, η Επιτροπή παρακαλεί το Αξιότιμο Μέλος του Κοινοβουλίου να απευθυνθεί στις περιφερειακές αρχές της Αττικής που είναι αρμόδιες για την εκτέλεση του ΚΠΣ.

Το ποσόν των χρησιμοποιηθεισών πιστώσεων στο τέλος του 1997, ανερχόταν σε 52,5 εκατ. ECU.
ΓΡΑΠΤΗ ΕΡΩΤΗΣΗ E-1245/98 υποβολή: Leonie van Bladel (UPE) προς το Συμβούλιο (28 Απριλίου 1998)

Θέμα: Δωρεάν διανομή συσκευών μετατροπής σε ευρώ, στα άτομα με ελάχιστο εισόδημα

1. Αντιλαμβάνεται το Συμβούλιο ότι η καθιέρωση του ευρώ συνεπάγεται επιπλέον κόστος για τους καταναλωτές, οι οποίοι θα πρέπει υποχρεωτικά να αγοράσουν συσκευές μετατροπής σε ευρώ;

2. Είναι διατεθειμένο το Συμβούλιο να λάβει μέτρα για τη δωρεάν διανομή των συσκευών αυτών στις ομάδες ατόμων με χαμηλό εισόδημα, μεταξύ των οποίων συγκαταλέγονται οι ηλικιωμένοι και οι συνταξιούχοι;

3. Μπορεί να ανακοινώσει το Συμβούλιο κατά ποιόν τρόπο ενδέχεται να επιβαρυνθούν ακόμη περισσότερο οι καταναλωτές με το επιπλέον κόστος που συνεπάγεται η καθιέρωση του ευρώ;

4. Είναι διατεθειμένο το Συμβούλιο να μεριμνήσει ώστε να μην επιβαρυνθούν με το εν λόγω ενδεχόμενο επιπλέον κόστος τα άτομα με χαμηλό εισόδημα, όπως μεταξύ άλλων οι ηλικιωμένοι και οι συνταξιούχοι;

Απάντηση (6 Ιουλίου 1998)

1. To Συμβούλιο δεν προβλέπει τη διανομή συσκευών τσέπης σε άτομα των ομάδων χαμηλότερου εισοδήματος λόγω της εισαγωγής του ευρώ ως ενιαίου νομίσματος στα συμμετέχοντα κράτη μέλη, ούτε με επιβάρυνση ούτε χωρίς.

Ας σημειωθεί εν προκειμένω ότι εναπόκειται στα κράτη μέλη να υλοποιήσουν, ενδεχομένως με τη στήριξη του κοινοτικού προϋπολογισμού, την πολιτική ενημέρωσης την οποία θεωρούν πλέον ενδεδειγμένη για τη διευκόλυνση της καθιέρωσης του ευρώ.

2. 'Οσον αφορά την έκτακτη δαπάνη που μπορεί να αντιμετωπίσουν οι καταναλωτές ως αποτέλεσμα της εισαγωγής του ευρώ, το Συμβούλιο, κατά τη σύνοδό του στις 2 Μαΐου 1998, εξέφρασε την ικανοποίησή του για την προσοχή που δίδεται στις πρακτικές πτυχές της εισαγωγής του ευρώ και έκρινε ότι οι συστάσεις της Επιτροπής της 23ης Απριλίου 1998 σχετικά με τα τραπεζικά έξοδα για τη μετατροπή σε ευρώ και τη διπλή αναγραφή τιμών και άλλων χρηματικών αξιών μπορούν να αποτελέσουν χρήσιμο συμπλήρωμα των σχετικών εθνικών προετοιμασιών.

Το Συμβούλιο έκρινε ότι τα πρότυπα καλής πρακτικής που συνιστά η Επιτροπή, τα οποία βασίζονται στις αρχές ότι η μετατροπή από την εθνική νομισματική μονάδα στη μονάδα ευρώ θα πρέπει κατ'αρχήν να είναι δωρεάν και ότι πρέπει να ισχύσει η στρογγυλοποίηση στο πλησιέστερο cent (εκατοστό), θα βοηθήσουν να διευκολυνθεί η μετάβαση στο ευρώ, ειδικότερα σε ό,τι αφορά τις ανησυχίες των καταναλωτών.